স্কুলের বন্ধুদের মধ্যে সেরা হওয়ার লড়াই চলত। লেখাপড়ার নয়, লড়াইয়ে দেখার, কে কত দামি ফোন নিয়ে আসতে পারে! সেইখানে পাল্লা দিতেই চাই আই-ফোন। তাই মারাত্মক সিদ্ধান্ত নিয়েছিল এক কিশোর। 

এই বিষয়ে অন্যান্য খবর

অস্ত্রোপচার নয়, কিডনি স্টোন বের করার এক অভিনব উপায় খুঁজে পেলেন রোগী নিজেই


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, ঘটনাটি চিনের, ২০১১ সালের। ১৭ বছরের স্কুলছাত্র জিয়াও ওয়াংয়ের বহুদিন ধরেই বাসনা ছিল আই-ফোন ৪ কেনার। বন্ধুদের অনেকেই এই ফোনটি কিনেছিল। কিন্তু এত দামি ফোন কেনার জন্য টাকা দিতে রাজি ছিল না জিয়াওয়ের পরিবার। শেষে ফোন কিনতে মারাত্মক সিদ্ধান্ত নিল ওই কিশোর। 
ফোন কিনতে কিশোর যোগাযোগ করে কালোবাজারির কারবারিদের সঙ্গে। সেখানে এক এজেন্টের সঙ্গে কথাবার্তা হয় তার। সেখানেই ওই কিশোরকে কিডনি বিক্রি করে টাকা নেওয়ার পরামর্শ দেয় ওই এজেন্ট। টাকার জন্য সেই প্রস্তাবে রাজিও হয়ে যায় ওই কিশোর। এর পরেই ওই এলাকার একটি হাসপাতালে চিকিৎসা করা হয়।
চিকিৎসার কয়েক দিন পর থেকেই ওয়াং অসুস্থ হয়ে পড়ে। পরিবারের লোকেরা স্থানীয় এক চিকিৎসকের কাছে নিয়ে যেতেই বিষয়টি প্রকাশ্যে আসে। পরে মেডিক্যাল পরীক্ষার পরে জানা যায় ওই কিশোরের অপর কিডনিটিও কাজ করা বন্ধ করে দিয়েছে।
ওয়াংয়ের বয়স এখন ২৪ বছর। দীর্ঘ ৭ বছর ধরে ডায়লিসিস চলছে তার। সারাদিন হাসপাতালে বিছানায় শুয়ে বেঁচে থাকার লড়াই করে যাচ্ছে ওয়াং। মোবাইল কেনার ইচ্ছা যেন তার জীবনে অভিশাপ হিসাবে নেমে এসেছে।